નવી દિલ્હી, 5 જુલાઇ : ખાદ્ય સુરક્ષા બિલ પાસ કર્યા બાદ કોંગ્રેસ સરકાર ટૂંક સમયમાં પહેલા લોકસભા ચૂંટણી કરવાના મૂડમાં લાગી રહી છે. સૂત્રો અનુસાર કોંગ્રેસ સમય પહેલા લોકસભાની ચૂંટણી કરાવી શકે છે. સરકારે 67 ટકા ગરીબ જનતા મફત ભોજનનું લોલીપોપ બતાવી ચૂંટણીમાં પોતાનો પક્ષ મજબૂત કરવા માગે છે. સૂત્રો અનુસાર મોનસૂન સત્ર નવેમ્બર પહેલા પહેલા બોલાવવામાં આવશે નહી અને આ સત્રને બોલાવ્યા બાદ મહત્વના મુદ્દા રજૂ કરી લોકસભા ભંગ કરવાની ભલામણ કરી દેવામાં આવશે.